internet vaartha 148 Views
ముంబై : విమానయాన టికెట్ల యుద్ధంలోనికి టాటా గ్రూప్‌ విస్తారా కూడా చేరింది. తాజాగా దేశీయ రూట్లలో రూ.999కే ఎకానమి క్లాస్‌ టికెట్ల ఆఫర్‌ను విడుదచేసింది. పండుగ సీజన్‌ కావడంతో పరిమిత కాలానికి ఈ ఆఫర్‌ను కొనసాగిస్తామని ప్రకటించింది. ఈ ఆఫర్‌ ప్రీమియం ఎకానమీ, బిజినెస్‌ క్లాస్‌లలో కూడా ఉంటాయని 2999ల నుంచి 5999ల వరకూ ఉంటుందని కంపెనీ వివరించింది. ఈనెల ఏడవ తేదీ అర్థరాత్రివరకూ టికెట్లు జారీ చేస్తామని, ప్రయాణానికి అక్టోబరు 12వ తేదీ నుంచి 2017 మార్చి 28వ తేదీ మధ్యలో చేయ వచ్చని విస్తారా వెల్లడించింది. శ్రీనగర్‌ జమ్మురూట్‌లో ప్రమోషనల్‌ ఆఫర్‌ రూ.999 గా ప్రకటించింది. ఇక ఢిల్లీ ముంబై రూట్‌ రూ.5800 నుంచి రూ.2300గా ప్రకటించింది. పండుగసీజన్‌కే కాకుండా కొత్త సంవత్సరానికి కూడా అందుబాటులో ఉంటుంది. ఎకనామితో పాటు ప్రీమియం ఎకానమి, బిజినెస్‌ క్లాస్‌లలో కూడా ఆఫర్లు అందిస్తున్నట్లు విస్తారా ముఖ్య అధికారి సంజీవ్‌ కపూర్‌ వివరించారు. ఇప్పటికే స్పైస్‌జెట్‌; ఎయిర్‌ ఏసియా, జెట్‌ ఎయిర్‌వేస్‌ సంస్థలు కూడా ప్రమోషనల్‌ ఆఫర్లతో ప్రయాణీకులను ఆకర్షిస్తున్నాయి. జెట్‌ ఎయిర్‌వేస్‌ స్పెషల్‌ ఆఫర్‌ ఈనెల ఏడవ తేదీతో ముగుస్తుంది. నవంబరు 8 నుంచి ప్రయాణాలకు అనుమతి లభిస్తుంది. స్సైస్‌జెట్‌ రూ.888లకే టికెట్లను దేశీయ రూట్లలో ప్రవేశపెట్టింది. ఎయిర్‌ఏసియా ఇండియా కూడా రూ.899కే టికెట్లను అందుబాటులోనికి తెచ్చింది.